**Proces - verbal**

**al ședinței ordinare a Consiliului Județean Vrancea**

**din data de 8 mai 2025**

În data de 8 mai 2025, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Nicușor Halici.

Președintele Consiliului Județean Vrancea, domnul Nicușor Halici, a deschis ședința ordinară, convocată prin Dispoziția nr. 101 din 30 aprilie 2025, cu îndeplinirea procedurilor legale în materie. Ședința s-a desfășurat cu prezența fizică a aleșilor locali, caracterul public al acesteia fiind asigurat prin publicarea pe site a minutei, imediat după ședință și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 28 de consilieri județeni din 32 de consilieri județeni în funcție. Absenți au fost doamna Munteanu Ludmila Gianina și domnii Atarcicov Adrian, Onia Cristian și Toader Constantin.

Președintele Consiliului Județean Vrancea a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.

În conformitate cu prevederile legale, domnul președinte Nicușor Halici a dat cuvântul secretarului general al județului, doamna Raluca Dan, pentru a supune spre aprobare procesul-verbal al ședinței ordinare din 3 aprilie 2025.

**Fiind supus votului, procesul -verbal a fost aprobat cu unanimitate de voturi.**

Președintele Consiliului Județean Vrancea a făcut mențiunea că va retrage de pe ordinea de zi proiectul de hotărâre privind Modificarea statutului și organigramei Societății Servicii Publice Vrancea SRL înscris la poziția nr.14, propunând totodată suplimentarea ordinii de zi cu 6 proiecte de hotărâri definitivate după convocarea ședinței, proiecte care au parcurs etapele impuse de Codul Administrativ, având rapoartele și avizele cerute de lege:

19. „ Aprobarea participării UAT Județul Vrancea la Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic 2025-2030 în vederea obținerii a cinci ecotichete pentru achiziționarea de autovehicule noi plug-in hibrid sau pur electric „

20. „ Emiterea avizului consultativ pentru Planul anual de acțiune privind serviciile sociale administrate de Consiliul Local Gugești, Consiliul Local Sihlea, Consiliul Local Ploscuțeni, Consiliul Local Cârligele, Consiliul Local Reghiu, pentru anul 2025„

21. „ Actualizarea valorilor de inventar și a elementelor de identificare a unor poziții din cadrul anexei inventarului bunurilor care aparțin domeniului public al județului Vrancea „

22. „ Transmiterea solicitării de trecere a imobilului format din teren și construcții, identificat în CF 52215 Vânători, din domeniul public al Statului Român în domeniul public al Județului Vrancea”

23. „ Aprobarea “Regulamentului de acordare a premiilor pentru elevii și profesorii din unitățile de învățământ preuniversitar din județul Vrancea”

24. „ Acordarea de stimulente financiare echipei ”Cyber LIS76 ” de la Liceul Teoretic Ioan Slavici din Panciu” .

**Atât suplimentarea ordinii de zi, cât și ordinea de zi a ședinței în integralitatea sa au fost aprobate cu unanimitate de voturi.**

Președintele consiliului județean a precizat că nu a fost depus nici un amendament la proiectele de hotărâri supuse dezbaterii și a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese.

**S-a trecut la dezbaterea proiectelor de hotărâri înscrise pe ordinea de zi:**

**La punctul 1** proiectul privind „ Desemnarea reprezentanților Consiliului Județean Vrancea ca membri în Comisia de evaluare și selecție și în Comisia de soluționare a contestațiilor, în vederea atribuirii Contractelor de finanțare nerambursabilă”.

Președintele Consiliului Județean Vrancea a cerut liderilor de grup să facă propuneri.

Pentru Comisia de evaluare și selecție, din partea Grupului PNL a fost propus domnul consilier Matei Claudiu, iar din partea Alianței pentru Unitatea Românilor a fost propus domnul vicepreședinte Pîslaru Sorin.

Pentru Comisia de soluționare a contestațiilor, din partea Grupului PNL a fost propus domnul consilier Mărgărit Florin Ovidiu, iar din partea Grupului PSD a fost propus domnul Marin Vasile. Toți cei propuși au acceptat să fie nominalizați pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoanele nominalizate și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 2** proiectul privind „ Retragerea dreptului de administrare Societății PARC INDUSTRIAL VRANCEA SRL pentru suprafața de 7,3 mp din imobilul „Biroul relaţii externe şi dezvoltare regională” și transmiterea în folosință gratuită a acestei suprafețe Asociației de Dezvoltare Intercomunitară „Vranceaqua”

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 3** proiectul privind „ Retragerea dreptului de administrare societății SERVICII PUBLICE VRANCEA S.R.L. pentru suprafața de 54,45 mp din imobilul situat în Municipiul Focșani, str. Republicii nr.13 și darea în administrare a acestei suprafețe Societății Parc Industrial Vrancea S.R.L. „

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 4** proiectul privind „ Numirea administratorului provizoriu, cu drepturi depline de administrare, reprezentare și angajare a Societății Parc Industrial Vrancea SRL în relațiile cu terții”.

**Președintele Consiliului Județean Vrancea** a menționat că necesitatea numirii unui nou administrator vine în urma demisiei domnului Georgescu Ș efan și a mai precizat că noul administrator va trebui sa facă demersurile pentru suspendarea activității Societății Parc Industrial Vrancea pentru a reduce cheltuielile până la identificarea unei surse de finanțare.

**Vicepreședintele Consiliului Județean Vrancea, domnul Epure Alexandru Ciprian,** a solicitat lămuriri cu privire la momentul suspendării activității Parcului Industrial.

**Președintele Consiliului Județean Vrancea** a precizat că suspendarea activității se va face până la lansarea Ghidului de finanțare de către ADR.

Președintele Consiliului Județean Vrancea a cerut liderilor de grup sa facă propuneri.

Din partea Grupului PSD a fost propus domnul Bucur Nelu Nicușor. Nemaifiind alte propuneri, domnul Bucur Nelu Nicușor a acceptat să fie nominalizat pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoana nominalizată și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 5** proiectul privind “ Transformarea unui post contractual din statul de funcții al Muzeului Vrancei” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 6** proiectul privind „ Aprobarea execuției bugetare pentru trimestrul I al anului 2025”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 7** proiectul privind „ Aprobarea contului anual de execuție a bugetului UAT Județul Vrancea și al instituțiilor publice de sub autoritatea Consiliului Județean Vrancea, precum și aprobarea situațiilor financiare anuale consolidate la data de 31.12.2024” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 8** proiectul privind„ Inițierea demersurilor pentru înființarea Organizației de Management al Destinației Vrancea, aprobarea modelului de Statut și a Metodologiei pentru identificarea și selectarea partenerilor privați” .

**Domnul consilier județean Crețu Adrian** a felicitat Direcția de Dezvoltare și promovare din cadrul Consiliului Județean Vrancea pentru că a continuat demersurile pentru înființarea acestei organizații.

**Președintele consiliului județean** a precizat că înființarea Organizației de Management al Destinației Vrancea este un prim pas în organizarea unui OMD regional care să atragă cât mai multe fonduri pentru dezvoltarea turistică a județului Vrancea.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 9** proiectul privind “ Aprobarea costului mediu lunar de întreținere pentru persoanele adulte cu dizabilități din centrele rezidențiale aflate în structura Direcției Generale de Asistență Socială și Protecția Copilului Vrancea, pentru anul 2025”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 10** proiectul privind „ Actualizarea valorii de inventar a imobilului Pod din beton armat peste pârâul Valea Boului pe D.J. 205 H, km. 19+300, comuna Păunești, județul Vrancea” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 11** proiectul privind „ Transmiterea către beneficiarii finali a bunurilor achiziționate în cadrul proiectului “Dotarea școlilor speciale din subordinea Consiliului Județean Vrancea, a cabinetelor de asistență psihopedagogică din cadrul C.J.R.A.E. și a Palatului Copiilor cu mobilier, materiale didactice și echipamente digitale” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 12** proiectul privind “Transmiterea în folosință gratuită Centrului Cultural Vrancea a unor bunuri reprezentând dotări din imobilul Galeriile de Artă, situat în Municipiul Focşani, B-dul Unirii nr. 57A” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 13** proiectul privind “ Aprobarea documentației tehnice la faza Notă conceptuală și Temă de proiectare pentru obiectivul de investiții „Desființare împrejmuire, construire împrejmuire și platformă – Baza Salvamont Soveja ” .

 **Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 14** proiectul privind “Includerea unor construcții realizate în cadrul proiectului „Sistem de management integrat al deșeurilor in județul Vrancea” pe teritoriul administrativ a 7 localități, în domeniul public al județului Vrancea”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 15** proiectul privind „ Trecerea din domeniul public în domeniul privat al Unității Administrativ-Teritoriale Județul Vrancea a imobilului Locuință protejată „Clara” din orașul Odobești, str. Smârdan nr. 28, în vederea demolării”.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 16** proiectul privind „ Radierea din inventarul bunurilor care aparțin domeniului public al Județului Vrancea a imobilelor teren și construcții situate în orașul Panciu, str. Independenței, nr. 32, ca urmare a dublei inventarieri” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 17** proiectul privind „ Încadrarea Centrului Cultural Vrancea ca instituție de spectacole de proiecte” .

**Domnul consilier județean Cel -Mare Ionel** a amintit că un astfel de proiect a mai fost în dezbaterea Consiliului Județean Vrancea și a menționat că apreciază ca fiind binevenită încadrarea Centrului Cultural Vrancea ca o instituție de spectacole de proiecte.

**Fiind supus votului, proiectul de hotărâre a fost adoptat cu majoritate de voturi.** (28 voturi ”pentru” și o abținere – domnul consilier județean Carabă Ionel )

**La punctul 18** proiectul privind „ Aprobarea organigramei, statului de funcții, a numărului de personal și a Regulamentului de organizare și funcționare al Centrului Cultural Vrancea” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 19** proiectul privind „ Aprobarea participării UAT Județul Vrancea la Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic 2025-2030 în vederea obținerii a cinci ecotichete pentru achiziționarea de autovehicule noi plug-in hibrid sau pur electric „ .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 20** proiectul privind „ Emiterea avizului consultativ pentru Planul anual de acțiune privind serviciile sociale administrate de Consiliul Local Gugești, Consiliul Local Sihlea, Consiliul Local Ploscuțeni, Consiliul Local Cârligele, Consiliul Local Reghiu, pentru anul 2025 „ .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 21** proiectul privind „ Actualizarea valorilor de inventar și a elementelor de identificare a unor poziții din cadrul anexei inventarului bunurilor care aparțin domeniului public al județului Vrancea „ .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 22** proiectul privind „ Transmiterea solicitării de trecere a imobilului format din teren și construcții, identificat în CF 52215 Vânători, din domeniul public al Statului Român în domeniul public al Județului Vrancea” .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 23** proiectul privind „ Aprobarea “Regulamentului de acordare a premiilor pentru elevii și profesorii din unitățile de învățământ preuniversitar din județul Vrancea”.

**Președintele consiliului județean** a precizat că au fost căutate soluții pentru ca elevii premiați la olimpiade să poată fi recompensați și de către consiliul județean pentru rezultatele obținute, pentru a stimula astfel participarea la competiții.

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**La punctul 24** proiectul privind „ Acordarea de stimulente financiare echipei ”Cyber LIS76 ” de la Liceul Teoretic Ioan Slavici din Panciu” .

**Doamna consilier județean Marcu Livia Silvia** a felicitat cadrele didactice și conducerea Liceului Teoretic Ioan Slavici din Panciu pentru rezultatele obținute, apreciind că robotica a devenit un „brand” al județului Vrancea.

**Vicepreședintele Consiliului Județean Vrancea, domnul Epure Alexandru Ciprian,** a subliniat că performanțele trebuie recunoscute și că este necesar să se găsească soluții pentru recompensarea meritelor .

**Fiind supus votului, proiectul de hotărâre a fost adoptat în unanimitate.** (29 voturi ”pentru”)

**S-a revenit la proiectele de hotărâri cu buletine de vot, fiind explicată procedura de vot aplicabilă acestora.**

La punctul 1, proiectul de hotărâre privind „ Desemnarea reprezentanților Consiliului Județean Vrancea ca membri în Comisia de evaluare și selecție și în Comisia de soluționare a contestațiilor, în vederea atribuirii Contractelor de finanțare nerambursabilă”.

S-a dat citire procesului - verbal al comisiei de numărare și validare a voturilor, consemnându-se următoarele: domnul Matei Claudiu a obținut 27 voturi „ pentru” , domnul Pîslaru Sorin a obținut 17 voturi „ pentru”, domnul Marin Vasile a obținut 22 voturi „ pentru”, iar domnul Mărgărit Florin Ovidiu a obținut 24 voturi „ pentru”. Așadar, din Comisia de evaluare și selecție vor face parte domnii Matei Claudiu și Pîslaru Sorin, iar din Comisia de soluționare a contestațiilor vor face parte domnii Marin Vasile și Mărgărit Florin Ovidiu.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

**La punctul 4** proiectul privind „ Numirea administratorului provizoriu, cu drepturi depline de administrare, reprezentare și angajare a Societății Parc Industrial Vrancea SRL în relațiile cu terții”.

S-a dat citire procesului - verbal al comisiei de numărare și validare a voturilor, consemnându-se ca domnul Bucur Nelu – Nicușor a obținut 22 voturi „ pentru”. Prin urmare, domnul Bucur Nelu – Nicușor va fi numit administrator provizoriu cu drepturi depline de administrare, reprezentare și angajare a Societății Parc Industrial Vrancea SRL în relațiile cu terții.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

Epuizându-se punctele înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței ordinare a Consiliului Județean Vrancea din 8 mai 2025.

 **Președintele**

 **Consiliului Județean Vrancea**

 **Nicușor HALICI**

 **Secretarul general al județului**

 **Raluca Dan**